Diari Oficial de la Generalitat Valenciana


Sumari del DOGV 1355, del 26-07-1990 (1990/818329)

ORDRE de 2 de juliol de 1990, de la Conselleria d'Agricultura i Pesca, regulant les repoblacions amb conill silvestre a l'àmbit de la Comunitat Valenciana.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/07/02/(2)/dof/vci/html**

### Dades del document

Número de DOGV
:   1355

Data del DOGV
:   26-07-1990

Secció del DOGV
:   DISPOSICIONS GENERALS

Número del document
:   1990/818329


Data del document
:   02-07-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 2 de juliol de 1990, de la Conselleria d'Agricultura i Pesca, per la qual es regulen les repoblacions amb conill silvestre a l'àmbit de la Comunitat Valenciana.  
Per Ordre de 10 de gener de 1989 es va establir la prohibició de realitzar repoblacions amb conill silvestre, motivada per l'aparició d'una nova malaltia, de nom hemorràgia vírica, que afecta les poblacions de conill silvestre i domèstic. L?experiència obtinguda en l'aplicació de la dita normativa aconsella de modificar-ne aspectes importants.  
La raó fonamental que avala la conveniència d'una nova norma es basa en la necessitat de regular les repoblacions amb conill silvestre, oferint una via per a realitzar-les i establint les condicions precises perquè aquestes s?efectuen amb les garanties i controls sanitaris necessaris i que la solta a la muntanya d'exemplars de repoblació mai siga causa de propagació de la malaltia.  
Per tot açò, d'acord amb el que es disposa en la Llei de Caça, de 4 d?abril de 1970, i en el Reglament de 25 de març de 1975; en la Llei de Conservació dels Espais Naturals i de la Flora i Fauna Silvestres, de 27 de març de 1989; en els Reials Decrets 1095/1989, de 8 de setembre, i 1118/1989, de 15 de setembre, que la desenvolupen, i a proposta de la Direcció General de Política Forestal i Pesquera,  
ORDENE:  
Article primer  
Per a garantir la preservació genètica de l'espècie i a prevenir la difusió de la malaltia, de nom hemorràgia vírica, se sotmet al règim d?autorització administrativa la introducció, la reintroducció o el reforç de les poblacions de conill silvestre.  
Article segon  
L?autorització només podrà ser concedida quan la solta d'exemplars:  
a) No efecte la puresa genètica de les poblacions de la zona on s'ubica la localitat de destinació.  
b) No resulte contrària a les determinacions dels Plans d'Ordenació dels Recursos Naturals que afecten la dita zona, si n'hi hagués.  
c) Siga compatible amb els Plans relatius a les espècies catalogades que, si és el cas, hi haja al territori que es tracte.  
d) S?adeqüe a les previsions del Pla tècnic d'aprofitament cinegètic del lloc de destinació.  
e) Complesca la resta de condicions que puguen ser establertes per la Direcció General de Política Forestal i Pesquera.  
Article tercer  
La concessió de les autoritzacions correspondrà a les direccions territorials de la Conselleria d?agricultura i Pesca, d?acord en qualsevol cas, amb les condicions següents:  
a) Els conills procediran de qualsevol explotació industrial, granja cinegètica o vedat de caça, expressament autoritzats per a la producció i venda d?exemplars vius.  
b) El comerç d'exemplars vius requerirà una guia de circulació expedida per la comunitat autònoma d'origen. La dita expedició serà notificada, si és el cas, a la Direcció Territorial de la Conselleria d?agricultura i Pesca de la província de destinació, abans de l?eixida.  
c) En aquesta guia de circulació, el veterinari oficial responsable de la zona farà constar les dades identificatives de l?expedidor i del destinatari, l?explotació d?origen i de destinació, l?objecte de la tramesa, el nombre d?exemplars, el sexe que tenen, les dades d'eixida d'origen i d?arribada a destinació. S'hi farà constar, expressament, el bon estat sanitari de l?expedició i el fet que els animals vénen de comarques on no s'ha declarat la malaltia.  
Totes les caixes, gàbies o embalatges de qualsevol tipus que s'empren en aquest procés hauran de dur en lloc ben visible etiquetes, on aparega la denominació de l?explotació industrial d?origen, el número de registre que tinga, si és el cas, i haurà d?acompanyar-se la documentació esmentada en l'apartat anterior.  
d) Efectuada la solta, d?acord amb les especificacions particulars de cada repoblació, es lliuraran les guies de circulació a la Direcció Territorial corresponent de la Conselleria d'Agricultura i Pesca.  
DISPOSICIO DEROGATORIA  
Queda derogada l?Ordre de 10 de gener de 1989 de la Conselleria d?agricultura i Pesca, prohibint les repoblacions amb conill de muntanya a l?àmbit de la Comunitat Valenciana.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 de juliol de 1990.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI